એક જ પ્રકારની ખુશ્બૂ પણ વારંવાર વાપરવી આપણને ન ગમે તે સ્વાભાવિક છે. તમે જો ઘરમાં કે ઓફિસના સ્થળે અલગ અલગ પ્રકારની ખુશ્બુનો અનુભવ લેવા માગતા હોવ તો સાદા ધૂપ સાથે તમે બીજા પ્રયોગ પણ કરી શકો છો. કોઈ પણ સાદા ધૂપને તમે કોલસા પર બાળી જ શકો છો. તમારે કરવાનું શું છે, માત્ર આ સાદા ધૂપ પાવડરમાં કોઈ પણ મનગમતું અત્તર મેળવીને તે ધૂપને કોલસા સાથે બાળો. કોલસાની ગરમીથી ધૂપ સાથે અત્તરની ખુશ્બુ પણ વાતાવરણમાં ફેલાવા લાગશે. તમે પણ આ સરળ પ્રયોગ વડે ઘરમાં કે ઓફિસના સ્થળે મનગમતી ખુશ્બુ રેલાવી શકો છો અને વાતાવરણને બદલી શકો છો. અલગ અલગ પ્રકારના અત્તર તમને માર્કેટમાં સસ્તા દરે મળી શકે છે.